CELEX: 62011CJ0366
Language: hu
Date: 2012-05-24
Title: A Bíróság (ötödik tanács) 2012. május 24‑i ítélete.#Európai Bizottság kontra Belga Királyság.#Tagállami kötelezettségszegés – Környezet – 2000/60/EK irányelv – Az Unió vízügyi politikája – Vízgyűjtő kerületek gazdálkodására vonatkozó tervek – Közzététel és a Bizottság tájékoztatása – Hiány – A gazdálkodási terveket illetően a nyilvánosság tájékoztatása és a vele való konzultáció – Hiány.#C‑366/11. sz. ügy.

A Bíróság (ötödik tanács) 2012. május 24‑i ítélete – Bizottság kontra Belgium
      (C‑366/11. sz. ügy)
      „Tagállami kötelezettségszegés – Környezet – 2000/60/EK irányelv – Az Unió vízügyi politikája – Vízgyűjtő kerületek gazdálkodására vonatkozó tervek – Közzététel és a Bizottság tájékoztatása – Hiány – A gazdálkodási terveket illetően a nyilvánosság tájékoztatása és a vele való konzultáció – Hiány”
      Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet – Az indokolással ellátott véleményben meghatározott határidő lejártakor fennálló helyzet (EUMSZ 258. cikk; 2000/60 európai
         parlamenti és tanácsi irányelv, 13. cikk, (1)–(3) és (6) bekezdés, 14. cikk, (1) bekezdés, c) pont, és 15. cikk, (1) bekezdés) (vö. 30. pont)
      
      Tárgy
      
         
               Tagállami kötelezettségszegés – A megszabott határidőn belül a vízpolitika terén a közösségi fellépés kereteinek meghatározásáról
                  szóló, 2000. október 23‑i 2000/60/EK európai parlamenti és tanácsi irányelvnek (HL L 327., 1. o.; magyar nyelvű különkiadás
                  15. fejezet, 5. kötet, 275. o.) való megfeleléshez szükséges rendelkezések elfogadásának elmulasztása – Az irányelv 13. cikkének
                  (2), (3) és (6) bekezdése, valamint 15. cikkének (1) bekezdése szerinti vízgyűjtő kerületek gazdálkodására vonatkozó tervek
                  kidolgozásának elmulasztása – Az említett terveket illetően a nyilvánosság tájékoztatására és a vele való konzultációra vonatkozó
                  eljárás – Hiány.
               
            Rendelkező rész
      
         
                  1)
               
               
                  
               
               
                  	A Belga Királyság – mivel az előírt határidőn belül nem dolgozta ki a mind a teljes mértékben a saját területén található
                     vízgyűjtő kerületek, mind a nemzetközi vízgyűjtő kerületek gazdálkodására vonatkozó terveket, és az előírt határidőn belül
                     nem továbbította a Bizottságnak ezek másolatát – nem teljesítette a vízpolitika terén a közösségi fellépés kereteinek meghatározásáról
                     szóló, 2000. október 23‑i 2000/60/EK európai parlamenti és tanácsi irányelv 13. cikkének (2), (3) és (6) bekezdéséből, valamint
                     15. cikkének (1) bekezdéséből eredő kötelezettségeit, és emellett – mivel az előírt határidőn belül nem kezdte meg a vízgyűjtő
                     kerületek gazdálkodására vonatkozó terveket illetően a nyilvánosság tájékoztatására és a vele való konzultációra vonatkozó
                     eljárást – nem teljesítette az említett irányelv 14. cikke (1) bekezdésének c) pontjából eredő kötelezettségeit.
                  
               
            
         
                  2)
               
               
                  
               
               
                  	A Bíróság a Belga Királyságot kötelezi a költségek viselésére.